כ"ג בחשוון תשע"ה

16 בנובמבר 2014

**4029**

#### לכבוד

יו"ר הכנסת, ח"כ אדלשטיין יולי יואל

אדוני היושב ראש,

אבקש להעלות על סדר יומה של הכנסת הצעה דיון מהיר בנושא:

העלאת שכר המינימום

דברי הסבר:

יותר מרבע מהישראלים מרוויחים את שכר המינימום, העומד כיום על כ-23 ש"ח לשעה. שכר המינימום הנוכחי, המסתכם בכ-4300ש"ח לחודש במשרה מלאה, אינו מאפשר קיום בכבוד, ויוצר מצב בו גם אנשים העובדים במשרה מלאה אינם יכולים לפרנס את עצמם בכבוד, וחיים בעוני ובסיכון להתדרדר לעוני. לא ניתן לכלכל משפחה כלל וכלל בשכר המינימום, והמצוקה של עובדים ומשפחות רבות ניכרת בשוק. גם במשרד האוצר יש הבנה כי יש לעדכן את שכר המינימום אך יש אי הסכמות בין משרד האוצר, ההסתדרות והכנסת. יש לעדכן את שכר המינימום מיידית כדי לאפשר מחייה בכבוד לכל ציבור העובדים בישראל. מן הראוי כי הנושא יידון בוועדת העבודה, הרווחה והבריאות של הכנסת

בכבוד רב,

חבר הכנסת גילאון אילן